જૂન મહિનો આવે એટલે લગભગ દરેક બોર્ડના પરિણામો જાહેર થવાની મોસમ આવી લાગે. છેલ્લાં કેટલાંક વરસથી મહારાષ્ટ્ર કે મુંબઈમાં જ નહીં પણ ભારતના મોટાભાગના રાજ્યોના પરિણામોમાં છોકરીઓ છોકરાઓને પાછળ રાખી દે છે. ભાગ્યે જ કોઈ એવી ઑફિસ દેખાશે કે જ્યાં સ્ત્રી સ્ટાફ ન હોય. કૅફે હોય કે મોલ હોય વિમેન મેનેજરની સંખ્યાઓ વધી રહી છે. દેખીતી રીતે ભલે એમ લાગતું હોય કે પિતૃસત્તાક સમાજવ્યવસ્થામાં છોકરીઓની સંખ્યા છોકરાઓ કરતાં ઓછી હોય, પણ આવા અનેક અંતરાયો વટાવીને છોકરીઓ આગળ વધી રહી છે. સીમાસુરક્ષા બળમાં પણ છોકરીઓ હવે ભરતી થઈ રહી છે, જ્યાં સ્ત્રીઓ પહોંચી શકે એવી કલ્પના પણ ન હોય ત્યાં નારી ધીમે પગલે પોતાની હાજરી નોંધાવી રહી છે. તમને નવાઈ લાગી રહી છે ને હું કહેવા શું માગુ છું નહીં?